Ο **Κενί Λαλά** (γαλλικά: *Kenny Lala*), γεννημένος στις 3 Οκτωβρίου 1991, είναι Γάλλος επαγγελματίας ποδοσφαιριστής ο οποίος αγωνιζόταν ως δεξί μπακ για λογαριασμό του Ολυμπιακού. Από το Δεκέμβριο του 2022 είναι ελεύθερος να υπογράψει σε ομάδα της αρεσκείας του.

Συλλογική Καριέρα
-----------------

Ο Λαλά ξεκίνησε την καριέρα του από την τοπική ερασιτεχνική ομάδα της ΕΣ Παριζιέν, προτού, στη συνέχεια, υπογράψει συμβόλαιο συνεργασίας με τον ημιεπαγγελματικό σύλλογο της Παρί, σε ηλικία 17 ετών. Προ της μεταγραφής του στην τελευταία, ο Λαλά είχε πραγματοποιήσει σειρά δοκιμαστικών με επαγγελματικούς συλλόγους όπως οι Λιλ, Καέν και Βαλανσιέν. Έπειτα από χρονικό διάστημα αγωνιστικής παρουσίας διάρκειας δύο σεζόν με τη δεύτερη ομάδα της Παρί, ο Λαλά προβιβάστηκε στην πρώτη ομάδα του συλλόγου κατά τη διάρκεια της σεζόν 2010-11. Η επιτυχημένη πορεία του συλλόγου στη διάρκεια της σεζόν, κατά τη διάρκεια της οποίας ο Λαλά πραγματοποίησε, συνολικά, 33 συμμετοχές σε αγώνες πρωταθλήματος, είχαν ως αποτέλεσμα ο παίκτης να προκαλέσει το ενδιαφέρον αριθμού συλλόγων της Λιγκ 1, μεταξύ των οποίων και η Βαλανσιέν, η οποία και προσέφερε στην Παρί ποσό της τάξεως των €100.000 για την απόκτησή του.

Παρά το γεγονός πως απέρριψε την αρχική πρόταση, ωστόσο, στις 15 Ιουνίου 2011, η Παρί έφτασε σε συμφωνία με την Βαλανσιέν για το χρηματικό αντίτιμο της μεταγραφής του Λαλά. Στη συνέχεια, ο τελευταίος υπέγραψε συμβόλαιο συνεργασίας χρονικής διάρκειας τεσσάρων ετών με τον σύλλογο του γαλλικού βορρά. Ο Λαλά έλαβε την φανέλα με τον αριθμό 18 από τον προπονητή της ομάδας, Ντανιέλ Σαντσέζ, και ενσωματώθηκε στην πρώτη ομάδα του συλλόγου, αν και, παράλληλα, αγωνίστηκε με τα χρώματα της δεύτερης ομάδας του συλλόγου στο Ερασιτεχνικό Πρωτάθλημα Γαλλίας. Ο Λαλά πραγματοποίησε το επαγγελματικό ντεμπούτο του στις 6 Νοεμβρίου 2011, κατά τη διάρκεια ισόπαλης αναμέτρησης με τελικό σκορ 1-1 απέναντι στη Ρεν, εισερχόμενος στον αγωνιστικό χώρο ως αλλαγή.

Τον Ιούνιο του 2017, ο Λαλά μεταγράφηκε στη Στρασμπούρ, η οποία είχε μόλις προβιβαστεί στη Λιγκ 1, βάζοντας την υπογραφή του σε συμβόλαιο συνεργασίας χρονικής διάρκειας δύο ετών. Κατά τη διάρκεια της σεζόν 2017-18, πέτυχε να καθιερωθεί ως βασικό στέλεχος της πρώτης ομάδας του συλλόγου, πραγματοποιώντας συνεχόμενες σταθερά καλές εμφανίσεις. Οι καλές εμφανίσεις του με τα χρώματα του συλλόγου συνεχίστηκαν κατά τη διάρκεια της σεζόν 2018-19, πραγματοποιώντας, συνολικά, 6 ασίστ έως τα μέσα του πρωταθλήματος, αριθμός ο οποίος τον τοποθετούσε στην πρώτη θέση της σχετικής κατάταξης ποδοσφαιριστών που αγωνίζονταν στην ίδια θέση με τον ίδιο στα πέντε σημαντικότερα ευρωπαϊκά πρωταθλήματα.

Στις 29 Ιανουαρίου 2021, η Στρασμπούρ ήρθε σε συμφωνία με τον Ολυμπιακό για την μεταγραφή του Λαλά, με τους Ερυθρόλευκους να προχωρούν στην εξαγορά των τελευταίων μηνών του συμβολαίου του παίκτη, το οποίο έληγε το καλοκαίρι της ίδιας χρονιάς. Στις 1 Φεβρουαρίου 2021, ο Ολυμπιακός ανακοίνωσε επισήμως την απόκτηση του Λαλά, αφότου ο παίκτης πέρασε με επιτυχία τις εργομετρικές εξετάσεις στις οποίες υποβλήθηκε κατά τη διάρκεια των αμέσως προηγούμενων ημερών. Η συμφωνία μεταξύ των δύο πλευρών αφορά συμβόλαιο συνεργασίας χρονικής διάρκειας 3,5 ετών, εκ των οποίων ο τελευταίος ως οψιόν.

Προσωπική ζωή
-------------

Ο Λαλά γεννήθηκε στο Βιλπέντ και μεγάλωσε στο 18ο Δημοτικό Διαμέρισμα Παρισιού, πλησίον της Πορτ ντε Κλινιανκούρ. Ο Λαλά είναι μαρτινικέζικης καταγωγής. Έχει δύο αδερφές. Η μητέρα του Λαλά είναι πρώην πωλήτρια στα Zara, ενώ, παράλληλα, διατέλεσε αθλητικός εκπρόσωπος για λογαριασμό του, καθώς ανέλαβε τις διαπραγματεύσεις για την υπογραφή του συμβολαίου συνεργασίας του χρονικής διάρκειας τεσσάρων ετών με την Παρί ΦΚ. Πλέον, εργάζεται για λογαριασμό της εταιρείας δημόσιας διαχείρισης και παράλληλα κατασκευαστικής εταιρείας L'OPAC de Paris.

Διακρίσεις
----------

### Συλλογικές

**Στρασμπούρ**

* Λιγκ Καπ Γαλλίας: 2018-19

**Ολυμπιακός**

* Πρωτάθλημα Ελλάδος: 2020-21
* Πρωτάθλημα Ελλάδος: 2021-22

### Ατομικές

* Παίκτης του Μήνα UNFP της Λιγκ 1: Δεκέμβριος 2018
* Μέλος της καλύτερης ενδεκάδας του γαλλικού πρωταθλήματος την σεζον 2018-19

Παραπομπές
----------

1. 1 2 3 4 5  (Γαλλικά) «La révélation Kenny Lala». *Le Parisien*. 4 Σεπτεμβρίου 2010. Ανακτήθηκε στις 28 Νοεμβρίου 2011.
2. 1 2 3  (Γαλλικά) «Kenny Lala ne partira pas à n'importe quel prix». *Le Parisien*. 6 Μαΐου 2011. Ανακτήθηκε στις 28 Νοεμβρίου 2011.
3. ↑  (Γαλλικά) «Kenny Lala officiellement au VAFC». *Valenciennes FC*. 15 Ιουνίου 2011. Αρχειοθετήθηκε από το πρωτότυπο στις 15 Ιουνίου 2012. Ανακτήθηκε στις 28 Νοεμβρίου 2011.
4. ↑  (Γαλλικά) «Dijon v. Valenciennes Match Report». *Ligue de Football Professionnel*. 6 Νοεμβρίου 2011. Ανακτήθηκε στις 28 Νοεμβρίου 2011.
5. ↑  (Γαλλικά) «Kenny Lala rejoint le Racing Club de Strasbourg». *L'Équipe*. 12 Ιουνίου 2017. Ανακτήθηκε στις 22 Ιουνίου 2017.
6. ↑  (Γαλλικά) Pruneta, Laurent (5 Δεκεμβρίου 2018). «Ligue 1 : Kenny Lala, de Paris à Strasbourg». *leparisien.fr*. Ανακτήθηκε στις 30 Ιανουαρίου 2021.
7. ↑  (Γαλλικά) «A Strasbourg, c'est Lala Land». *Sport24*. 4 Νοεμβρίου 2017. Ανακτήθηκε στις 30 Ιανουαρίου 2021.
8. 1 2  (Γαλλικά) Dadou, Florian (9 Μαρτίου 2018). «Oh mon dieu, ils ont trouvé Kenny !». *SOFOOT.com*. Ανακτήθηκε στις 30 Ιανουαρίου 2021.
9. ↑  (Γαλλικά) «Strasbourg : la stat dingue de Kenny Lala !». *Onze Mondial*. 7 Ιανουαρίου 2021. Ανακτήθηκε στις 30 Ιανουαρίου 2021.
10. ↑  (Γαλλικά) «Mercato: Ces joueurs qui pourraient vivre leurs dernières semaines en Ligue 1». *RMC SPORT*. 19 Αυγούστου 2020. Ανακτήθηκε στις 30 Ιανουαρίου 2021.
11. ↑  (Γαλλικά) «Accord entre Strasbourg et l'Olympiakos pour le transfert de Kenny Lala». *L'Équipe*. 29 Ιανουαρίου 2021. Ανακτήθηκε στις 1 Φεβρουαρίου 2021.
12. 1 2  (Γαλλικά) «Transferts : Kenny Lala à l'Olympiakos, c'est officiel». *L'Équipe*. 1 Φεβρουαρίου 2021. Ανακτήθηκε στις 1 Φεβρουαρίου 2021.
13. ↑  (Γαλλικά) «Lala, un ancien vendeur à VA». *20 Minutes*. 16 Ιουνίου 2011. Ανακτήθηκε στις 28 Ιουνίου 2011.

Εξωτερικοί Σύνδεσμοι
--------------------

* (Γαλλικά) Κενί Λαλά : Στατιστικά γαλλικού πρωταθλήματος στο LFP.fr

* Κενί Λαλά στο L'Équipe Football (Γαλλικά)

  


|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός Σ.Φ.Π. – τρέχουσα σύνθεση 2023-24 |
| --- |
|  |
|  | 
* 1 Πασχαλάκης
* 3 Ορτέγκα
* 4 Καμαρά
* 7 Φορτούνης (c)
* 8 Ιμπόρα
* 9 Ελ-Κααμπί
* 10 Ζ.Μαρτίνς
* 11 Ελ-Αραμπί
* 12 Α. Μπα
* 14 Ανδρούτσος
* 15 Αλεξανδρόπουλος
* 16 Φρέιρε
* 17 Βρουσάι
* 18 Κίνι
* 19 Μασούρας
* 20 Καρβάλιο
* 21 Μπιέλ
* 22 Γιόβετιτς
* 23 Ροντινέι
* 25 Πορόσο
* 27 Ρίτσαρντς
* 29 Ναβάρο
* 32 Έσε
* 41 Μπιανκονέ
* 45 Ρέτσος
* 56 Ποντένσε
* 74 Ντόι
* 77 Μπρνιτς
* 88 Τζολάκης
* 98 Σολμπάκεν
* 99 Παπαδούδης

* Προπονητής: Κάρλος Καρβαλιάλ
 |

 |